Nuusbrief van 18 Mei 2018 • Laerskool Jan van Riebeeck
18 Mei, 2018 | Nuusbrief
Dinsdag, 29 Mei2018 Saal: Leerlingraad
Maandag, 11 Junie 2018 Gr.1-3: Boekbuddies-toneelgroepe besoek ons
Baie geluk aan Christopher Venter in Gr5 wat Jannie van die week is. Dankie dat julle altyd so getrou herwin! Geniet die R100 Col’Cacchio geskenkbewys.
Kyk na die volgende youtube video – dit verduidelik so mooi hoekom ons moet herwin.
Op die oggend van Vrydag 7 Sept, hou ons Oupa-en Oumadag. Ouers moet asb. solank ‘n nota maak van hierdie belangrike dag op ons skoolkalender en vroegtydig vir al die Oupas en Oumas laat weet. Ons gee later meer detail.
Hoërskool Jan van Riebeeck se Wiskunde-ster, Emil van der Walt, is pas opgeneem in die SA-Wiskundespan wat van 7-14 Julie in Roemenië aan die Internasionale Wiskunde Olimpiade gaan deelneem.
Die span bestaan uit slegs 6 lede. Dis ‘n fantastiese prestasie. Emil (links) is ‘n oud-JVR laerskoolleerder.
Vier van ons leerders is verkies tot WP-netbalspanne:
Kayla Redgard (o.15), Lydia-Marie Erasmus (o.17), Lihle Godongwana (o.19) en Amy Atkins (o.19). Hulle neem almal eerskomende naweek aan die Weskaap-proewe in Hermanus deel.
Amy (regs) is deel van die SA-skolespan wat later vanjaar in Australië gaan deelneem.
Ons het Vrydag 11 Mei teen Highlands tuis gespeel. Ons 5 spelers het met trots 4 – 1 gewen.
Mooi so Jannies. Hou so aan!
Ons 0/9 – 0/13 spanne het Woensdag teen Milnerton te staan gekom. Ongelukkig het Milnerton nie 0/7- en 0/8-spanne nie en ons klein manne het eers hierdie week se wedstryde uitgesit. Die 0/9’s het stadig aan die gang gekom, maar gemaklik gewen deur ag keer oor die doellyn te gaan.
Die 0/11’s het uitstekend gespeel en was op die dag net te sterk vir Milnerton. Hulle wen gemaklik met ‘n telling van 35-5. Die 0/13’s was in ‘n titaniese stryd en met minder as vyf minute oor het ons ‘n drie gedruk.
Alexander Newton se pragskop uit die hoek van die veld het vir die wenpunte gesorg. Ons wen met ‘n telling van 7-5.
Baie geluk aan alle spanne. Ons hou duimvas vir al ons volgende wedstryde.
Bernard weer gekies vir WP-karatespan
Bernard Lombaard is, ná proewe verlede naweek, weer gekies vir die Westelike Provinsie se GojuKai-karatespan.
Bernard het in graad 3 begin met Goju Kai-karate en was reeds verlede jaar ‘n lid van die Suid-Afrikaanse GojuKai-karatespan. Hy het in Oktober 2017 in Vancouver, Kanada aan die Goju Kai-Wêreldbyeenkoms, wat elke 4 jaar gehou word, deelgeneem. (Divan Rossouw, wat toe nog in ons skool was, was ook deel van die span.)
Die Suid-Afrikaanse Goju Kai-karate kampioenskappe word vanjaar in September in die Wes-Kaap gehou. Bernard sal aan hierdie toernooi as lid van die WP-span deelneem en sal aan beide kumite en kata deelneem. Kumite is gevegte tussen 2 deelnemers, en kata is ‘n spesiale volgorde van spesifieke bewegings, wat gevegte simuleer. Dit moet baie presies uitgevoer word. Baie geluk en sterkte met die voorbereiding Bernard!
PreviousBernard weer gekies vir WP-karatespan
NextNetbalwedstryde van 23 Mei, uitgestel